  Виталий Пронин Валэкто Пенсиосъя фондлэн Удмуртиысь ёзаз ужасьёс Мон 29 арлэсь кема ужай медсестра луыса. 2 толэзь ортчыса, 30 ар люкаськысал. Но та нуналъёсы монэ санитаркае выжтӥзы (озьыен, медстаже уг мыны ни). Кылэме вань: кин одӥг удысын 30 ар ужа, бадӟымгес пенсия басьтэ. Озьы-а со? Н. Сергеева. Кизнер ёросЭмъян удысын ужасьёс пенсие вазьгес потыны быгато. Со понна гуртысь, черкогуртысь яке каргуртысь больницаын 25 ар ужано, нош карысяз - 30 ар. Со сяна, 30 пенсионной балл люкамын луыны кулэ.Кылэме вань, пересь мурт кулэ ке, сое ватыны Пенсиосъя фонд уксёен юрттэ шуыса. Мар кулэ сое басьтон понна но ку со коньдонлы вазиськоно? В. Антонова. Можга ёросПенсиосъя фонд уксё висъя ужасьтэм пенсионеръёс понна гинэ. 1-тӥ февральысен пособилэн быдӟалаез будӥз но 6396,59 манет луиз.Та уксёез басьтон понна пенсионерез ватӥсь муртъёс  6 толэзь ӵоже кулэ вазиськыны Пенсиосъя фондлэн со ёзаз, кудӥз пыр пенсия басьтӥз кулэм мурт. Та коньдонэз басьтыны быгатэ котькуд адями (со понна одно ӵыжы-выжы луоно ӧвӧл), Пенсиосъя фондын солы кулэ луоз гожтыны заявление но соин ӵош сьӧраз вайыны:- аслэсьтыз паспортсэ,- пенсионерлэн кулэмез сярысь загсысь справка,- кулэм муртлэсь трудовой книжказэ (кулон азяз уг ни ужа вал шуыса оскытон вылысь).Пособие тыриське вазиськон нуналэ. Пенсионер 1-тӥ февралёзь улонысь кошкиз, но пособилы феврале вазиськизы ке, солэн быдӟалаез луоз ини 6396,59 манет.Тодады вайытӥськом: ватон пособие сяна, кулэм пенсионерлэн семьяез басьтэ солэсь кулон толэзяз басьтымтэ пенсизэ. Со понна но вазиськоно пенсионерлэн улэм интыезъя Пенсиосъя фондлэн ёзаз.Али, пе, Пенсиосъя фондлэсь троссэ ужзэ лэсьто МФЦ-осын но. Зэм-а со? Д. Дмитриев. Можга карЗэм. Адямиос асьсэос быръё, мар соослы умойгес: вазиськыны Пенсиосъя фондэ, МФЦ-е яке Пенсиосъя фондлэн вотэс бамысьтыз «Личной кабинетазы» пыраны.Туннэ нуналлы Удмуртиысь 32 МФЦ-ос Пенсиосъя фондлэсь 12 пумо ужъёссэ быдэсто, соос пӧлын:- пенсилэн (яке мукет тыронъёслэн) бадӟалаез сярысь справкаос сёто;- пенсиез вуттон сярысь куриськонъёсты куто;- СНИЛС-лы анкетаосты куто, СНИЛС-ёс сёто, страховой свидетельствоослэсь дубликатъёссэс дасяло яке соосты воштыны юртто;- Пенсиосъя фондэ яке кунлэн луисьтэм пенсиосъя фондэ выжон сярысь куриськонъёсты куто;- анай капиталлы сертификат сёто но мукет.Вань та ужъёс быдэстӥсько дунтэк. Теги: арлыдоос  